Николай Гумильов
Вратите на рая

Превод от руски: Елеонора Княжева, —

chitanka.info

Не със седем ключа от елмази

е затворил Бог към Рая входа.

Блясъкът му никого не блазни

и дори не знае го народът.

Той врата е на стена забравена,

с камъни и мъх, и нищо повече.

А до нея просяк — гост неканен,

е застанал с ключове на пояса.

Покрай него преминават воини,

рог тръби, сребро звъни в доспехите,

ела никой не поглежда кой е той –

светлият апостол — Свети Петър.

И мечтаят: „Там, на Гроба Божи,

ще отвори нам вратите Раят,

на Табор планината във подножието,

часът ни обетован ще удари“.

Тъй преминава тромаво народът.

Кънти и вие звънката гълчава.

Апостол Петър в скъсаната роба

там като просяк блед и нищ остава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.